ระเบียบคณะกรรมการกำกับกิจการพลังงานว่าด้วยการจัดหาไฟฟ้าจากโครงการโรงไฟฟ้าพลังน้ำในสาธารณรัฐประชาธิปไตยประชาชนลาวพ.ศ. ๒๕๖๓ โดยที่เป็นการสมควรกำหนดหลักเกณฑ์และวิธีการจัดหาไฟฟ้าจากโครงการโรงไฟฟ้าพลังน้ำจากสาธารณรัฐประชาธิปไตยประชาชนลาวภายใต้กรอบนโยบายของรัฐบาลและกรอบความร่วมมือการพัฒนาไฟฟ้าระหว่างรัฐบาลแห่งราชอาณาจักรไทยกับสาธารณรัฐประชาธิปไตยประชาชนลาวเพื่อให้มีการจัดหาไฟฟ้าอย่างเพียงพอ มั่นคง และเป็นธรรมแก่ทุกฝ่ายอาศัยอำนาจตามความในมาตรา๑๑ (๑) และ (๔) แห่งพระราชบัญญัติการประกอบกิจการพลังงาน พ.ศ. ๒๕๕๐ ประกอบกับมติคณะกรรมการกำกับกิจการพลังงานในการประชุมครั้งที่ ๓๖/๒๕๖๓ (ครั้งที่ ๖๗๙) เมื่อวันที่ ๕ มิถุนายน ๒๕๖๓ คณะกรรมการกำกับกิจการพลังงานออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงาน ว่าด้วยการจัดหาไฟฟ้าจากโครงการโรงไฟฟ้าพลังน้ำในสาธารณรัฐประชาธิปไตยประชาชนลาว พ.ศ.๒๕๖๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กกพ. หมายความว่าคณะกรรมการกำกับกิจการพลังงานคณะอนุกรรมการประสานความร่วมมือ หมายความว่า คณะอนุกรรมการประสานความร่วมมือด้านพลังงานไฟฟ้าระหว่างไทยกับประเทศเพื่อนบ้านซึ่งแต่งตั้งโดยคณะกรรมการบริหารนโยบายพลังงานคณะอนุกรรมการหมายความว่า คณะอนุกรรมการจัดหาไฟฟ้าจากประเทศเพื่อนบ้าน ซึ่งแต่งตั้งโดยคณะกรรมการกำกับกิจการพลังงานโครงการหมายความว่า โครงการโรงไฟฟ้าพลังน้ำที่ตั้งอยู่ในสาธารณรัฐประชาธิปไตยประชาชนลาว และมีความประสงค์ที่จะจำหน่ายไฟฟ้าให้การไฟฟ้าฝ่ายผลิตแห่งประเทศไทยสปป.ลาวหมายความว่า สาธารณรัฐประชาธิปไตยประชาชนลาวกฟผ. หมายความว่าการไฟฟ้าฝ่ายผลิตแห่งประเทศไทยข้อ ๔ กกพ. จะดำเนินการจัดหาไฟฟ้าจากโครงการด้วยวิธีการเจรจาภายใต้กรอบนโยบายและแนวทางที่รัฐบาลกำหนด หรือด้วยวิธีอื่นตามนโยบายที่รัฐบาลกำหนดการดำเนินการตามวรรคหนึ่งกกพ. อาจแต่งตั้งคณะอนุกรรมการเพื่อสนับสนุนการดำเนินการให้เป็นไปด้วยความเรียบร้อยก็ได้ข้อ ๕ การจัดหาไฟฟ้าจากโครงการด้วยวิธีการเจรจามีหลักการดังต่อไปนี้(๑) โครงการที่ยื่นเสนอขายไฟฟ้าต้องเป็นโครงการที่รัฐบาลสปป.ลาว ได้เสนอรายชื่อโครงการมายังรัฐบาลไทย ภายใต้กรอบความร่วมมือการพัฒนาไฟฟ้าระหว่างประเทศไทยกับสปป.ลาว(๒) มีปริมาณไฟฟ้าที่เสนอขายและกำหนดวันจ่ายไฟฟ้าเข้าระบบที่เหมาะสมโดยสอดคล้องกับแผนพัฒนากำลังการผลิตไฟฟ้าของประเทศ (Power DevelopmentPlan : PDP) หรือกรอบนโยบายที่รัฐบาลกำหนด รวมทั้งสอดคล้องกับระยะเวลาการดำเนินการก่อสร้างหรือปรับปรุงระบบไฟฟ้าเพื่อรองรับโครงการ(๓) มีการศึกษาความเป็นไปได้ในด้านเทคนิคในการเชื่อมโยงระบบไฟฟ้าเพื่อรองรับการซื้อไฟฟ้าโดยมีจุดซื้อขายไฟฟ้าที่เขตแดนประเทศไทยและ สปป.ลาวในการเชื่อมโยงระบบไฟฟ้าอุปกรณ์ที่ใช้เชื่อมต่อกับระบบโครงข่ายพลังงานต้องมีมาตรฐานและเป็นไปตามข้อกำหนดการเชื่อมต่อระบบโครงข่ายพลังงานที่ กฟผ. กำหนดตามมาตรา๗๓ และมาตรา ๘๑ แห่งพระราชบัญญัติการประกอบกิจการพลังงาน พ.ศ. ๒๕๕๐(๔) ราคาค่าไฟฟ้าที่จะรับซื้อจากโครงการมีอัตราที่เหมาะสมและเป็นธรรมโดยมีหลักการพิจารณา ดังต่อไปนี้(ก) เปรียบเทียบจากค่าใช้จ่ายที่หลีกเลี่ยงได้ในการรับซื้อไฟฟ้าจากโครงการแทนการสร้างโรงไฟฟ้าในประเทศไทยตามสมมติฐานต่าง ๆ ในอนาคต หรือ(ข) เปรียบเทียบจากราคาค่าไฟฟ้าของโรงไฟฟ้าพลังน้ำในสปป.ลาว ที่ลงนามสัญญาซื้อขายไฟฟ้าแล้ว โดยคำนึงถึงระยะเวลาการจ่ายไฟฟ้าเข้าระบบเชิงพาณิชย์ต้นทุนการก่อสร้างของโครงการที่เสนอ การพิจารณาตามวรรคหนึ่งในกรณีที่ กฟผ. ต้องทำการปรับปรุงหรือเสริมระบบไฟฟ้าในประเทศไทย จะนำค่าใช้จ่ายที่เพิ่มขึ้นจากการปรับปรุงหรือเสริมระบบไฟฟ้าเพื่อรองรับโครงการไปพิจารณาร่วมกับราคาค่าไฟฟ้าที่จะรับซื้อจากโครงการด้วยโดยให้ใช้อัตราสะท้อนต้นทุนส่วนเพิ่มระยะยาว(๕) หลักเกณฑ์และเงื่อนไขอื่นๆ ที่เกี่ยวข้อง หรือตามนโยบายรัฐบาล อาทิ การประเมินผลกระทบสิ่งแวดล้อม สัดส่วนนักลงทุนเอกชนไทยหรือรัฐวิสาหกิจไทยร่วมลงทุนความพร้อมและศักยภาพทางการเงินของผู้พัฒนาโครงการข้อ ๖ คณะอนุกรรมการจะเสนอผลการดำเนินงานและผลการเจรจาต่อกกพ. พิจารณาเสนอคณะอนุกรรมการประสานความร่วมมือ เพื่อพิจารณาต่อไปข้อ ๗ ประธานกรรมการกำกับกิจการพลังงานเป็นผู้รักษาการตามระเบียบนี้และให้กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศ ณ วันที่ ๑๕ มิถุนายน พ.ศ. ๒๕๖๓เสมอใจศุขสุเมฆประธานกรรมการกำกับกิจการพลังงานชญานิศ/จัดทำ๒๔สิงหาคม ๒๕๖๓สุภาทิพย์/ตรวจ๒๔สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๘๓ ง/หน้า ๑/๑๐ สิงหาคม ๒๕๖๓